Referat af møde hos Bror Notarius den 23.3

Dette møde (angiveligt nr 10) blev afholdt hos den altid veloplagte Bror Notarius, alle brødre var til stede og – i det omfang det er muligt – ved deres fulde fem.

Efter at have læsket de tørstende kroppe med diverse gæret humleudtræk, serverede Notarius et udsøgt måltid bestående af en mexikansk inspireret, tomatiseret kødsovs anrettet dels på tacoskaller og dels på delikate pandekager, der på den ene side have en let karameliseret overflade og derfor gav udtryk af at være let brændt, - hvilket naturligvis ikke var tilfældet – meget velsmagende og pæne. Hertil serveredes diverse saucer, dip og relevante grønsager.

Til dessert var der såvel is, som varm kaffe, ligesom der ikke under hele forløbet manglede øl.

Dagens spil førte logen lige lukt ind i verdenen af smartphones, apps og stavekontrol, idet Peter havde forberedt en alle mod alle word-feud kamp. Enkelte logebrødre måtte have undervisning (hvilket dog ikke prægede resultatet) og de enkelte feuds var af en så heftig karakter at såvel brødrene som de anvendte smartphones måtte have kunstigt åndedræt i form af regulr opladning undervejs.

Karaktergivningen til spillet er midlertidigt bortkommet men kan muligvis rekonstrueres fra Notarius log efter sommerferien, men resultatet samt de hermed forbundne indbetalinger foreligger således :

Vinder: Anders - kr. 50,-

Nummer 2: Jørn - kr.75,-

Nummer 3: Peter - kr.100,-

Nummer 4: Jan Erik - kr.125,-

Jge kan øivgrit kike frstoå at jge tbate, jge satver sguda uidmrkæet ???